### Beslutningstema

Det skal besluttes om forslag til Kommuneplantillæg nr. 125-110 for et erhvervsområde ved [adresse], Bredebro skal sendes i offentlig høring.

### Sagsfremstilling

For at sikre udvidelsesmulighederne for en eksisterende virksomhed på hjørnet af [adresse] og Berit Larsen i Bredebro, er nærværende Kommuneplantillæg nr. 125-110 for et erhvervsområde ved [adresse], Bredebro blevet udarbejdet. Kommuneplantillægget har til formål at rammelægge hele området til erhvervsformål og dermed muliggøre den ønskede udvidelse.

Virksomheden er i dag omfattet af lokalplan nr. 16 og med det nye planforslag udvides dette areal mod hhv. øst og syd, et samlet areal på ca 1,15 ha.

Anvendelsen i kommuneplantillægget fastlægges fortsat til erhvervsområde og den gældende mulighed for opførelse af en portnerbolig i tilknytning til virksomheden bibeholdes. Dog ændres rammeteksten i kommuneplanen, således at udstykning af boligen som selvstændig ejendom muliggøres, så længe den kun anvendes som bolig for personer med tilknytning til virksomheden.

Udover den fortsatte anvendelse til erhverv i form af lettere industri- og værkstedsvirksomhed, transport- og logistikvirksomhed eller kontor- og serviceerhverv indenfor miljøklasse 1-3, som ikke ved støv, støj eller lugt påvirker omgivelserne i væsentlig grad, giver den kommende nye lokalplan mulighed for etablering af en selvstændig bolig for virksomhedens ejer eller øvrige personer med tilknytning til virksomheden.

Da området er noget af det første, man møder, når man ankommer til Bredebro ad [adresse], indeholder lokalplanen bestemmelser om bebyggelsens ydre fremtræden, bl.a. at alle bygninger skal udføres med saddeltage for at sikre en sammenhæng til det omgivende landsbymiljø og dermed sikre, at bebyggelsen ikke får et dominerende industrielt præg.

Endvidere er der krav om skærmende beplantning mod [adresse], ligesom der mod det tilstødende boligområde Berit Larsen mod øst, skal etableres en tilplantet jordvold i planområdets fulde bredde.

Der er i forbindelse med udarbejdelsen af planforslaget ligeledes foretaget en MV-screening i henhold til Lov om miljøvurdering af planer og programmer. Der vurderes ikke at være forhold, som har væsentlig betydning for miljøet og derved udløser krav om VVM.

Brian Winther og Kommuneplantillægget er sammenskrevet, da det er en udvidelse af eksisterende kommuneplanramme og derved en mindre ændring - kommuneplantilægget omfatter. Behandlingen i Klima, Vækst og Udviklingsudvalget omfatter derfor afsnittet på siderne 28-30.

Brian Winther behandles parallelt med Kommuneplantillægget i Teknik og Miljøudvalget den 3. marts 2023.

### Lovgrundlag

Planloven

### Fagchefen for Plan og Udvikling indstiller,

at forslag til Kommuneplantillæg nr. 125-110 for erhvervsområde ved [adresse], Bredebro sendes i offentlig høring i 4 uger, og

at indstillingen videresendes til Økonomiudvalget og Kommunalbestyrelsen.

Beslutning fra Klima-, Vækst- og Udviklingsudvalget, 8. marts 2023, pkt. 4:

Indstillingen anbefales.

Beslutning fra Økonomiudvalget, 22. marts 2023, pkt. 21:

Indstillingen anbefales.

### Beslutning

Indstillingen godkendt.